103. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 369244/9561 της 17 Δεκ. 1975/3  Ιαν. 1976 (ΦΕΚ Β΄ 2) Περί χρήσεως του εντομοκτόνου μίγματος ENDOSULFAN 25% και METHYL PARATHION 20%. Έχοντες υπ’ όψει: α)Τας περί ελέγχου κυκλοφορίας γεωργικών φαρμάκων διατάξεις του Νόμ. 2147/52 «περί προλήψεως και καταστολής των ασθενειών και εχθρών των φυτών και περί οργανώσεως της φυτοπαθολογικής Υπηρεσίας». β)Τας διατάξεις του Β.Δ. 284/21.3.1966 «περί θέσεως εν ισχύϊ διατάξεών τινων περί ελέγχου των κυκλοφορούντων γεωργικής χρήσεως φαρμάκων του Νόμ. 2147/52». γ)Τας διατάξεις του Β.Δ. 374/30.6.1970 «περί τρόπου διαθέσεως των τοξικών γεωργικών φαρμάκων και τινών λοιπών μέτρων ελέγχου οικιακών εντομοκτόνων». δ)Την υπ’ αριθ. 269209/4369/10.6.75 απόφασιν ημών «περί χρήσεως του εντομοκτόνου ENDOSULFAN». ε)Τας υπό στοιχ. ΣΙ/πετ/30.10.1975 και ΣΙ/πετ/ 5.11.1975 αιτήσεις της HOCHST ΕΛΛΑΣ α/Β.Ε.Ε. ς)Την υπ’ αριθ. 516/25.11.1975 γνωμάτευσιν της Επιτροπής Ελέγχου Γεωργικών Φαρμάκων, αποφασίζομεν: 1.Επιτρέπομεν την κυκλοφορίαν και την χρήσιν του γεωργικού φαρμάκου ENDOSULFAN (THIODAN) 25% METHYL PARATHION 20% υπό τας προϋποθέσεις τας διεπούσας την κυκλοφορίαν και χρήσιν του γεωργικού φαρμάκου ENDOSULFAN, ως η υπ’ αριθ. 269209/4369/10.6.1975 απόφασις ημών (ανωτ. αριθ. 81). 2.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 